text: نئی دہلی ، 12 مارچ ۔ہند فرانس علمی سربراہ اجلاس دونوں ملکوں کی تعلیمی اسناد ایک دوسرے کے ذریعہ قبول کئے جانے کے ایک یادگار معاہدے کے ساتھ کامیابی سے تمام ہوگیا۔اس موقع پر ہندوستان اور فرانس کی یونیورسٹیوں اور تحقیقی اداروں کے درمیان مشترکہ اقدامات اور شراکتداریوں کے لئے 15 دیگر مفاہمت ناموں پر دستخط کئے گئے ۔ یہ دوروزہ اجتماع فرانسیسی صد ر جناب ایمونوول میکروں کی ہندوستان آمد کے موقع پر نئی دلی میں اہتمام کیا گیا ۔ اس اجتماع کی میز بانی ہندوستان میں فرانسیسی سفارت خانے اور فروغ وسائل انسانی کی وزارت کے ذریعہ مشترکہ طورسے کی گئی ۔ ہندوستان کے تقریباََ 80 اداروں کے 350 سرکردہ اشخاص اور فرانس کے 70 اداروں کے نمائندوں نے کلیدی کاروباری شرک کے ساتھ شرکت کی ۔اس اجتماع کو سائنس وٹکنالوجی کی وزارت ، کیمپس فرانس اور کنفیڈریشن آف انڈین انڈسٹری کی امدادوحمایت حاصل تھی۔